UN SERIAL ORIGINAL NETFLIX
„Tacticile de recrutare ale unei companii de succes.
Resursele Umane sunt cheia.
Președintele Won de la Morning Group vorbește despre Resurse Umane.”
Mă scuzați. Caut Compania Cheongmyeong.
Este… Pot să vă întreb cine sunteți?
Sunt Hwang Sang-hyeon, reporter la Cotidianul Hyungju.
COTIDIANUL HYUNGJU HWANG SANG-HYEON
Sunteți reporter?
Aveți programare?
Nu e nevoie pentru interviu cu un start-up.
Unde este?
Sunt în sala de ședințe de la al doilea etaj.
Am înțeles. Cum ajung acolo?
Pe acolo.
- Mersi. - Cu plăcere.
Domnule Han, ai auzit de Hwang Sang-hyeon de la Cotidianul Hyungju?
Da, și nu vreau să am de-a face cu el.
- De ce? - Calcă în picioare start-up-uri.
Cere la schimb acțiuni ca să scrie articole favorabile.
Când o companie îl refuză, scrie articole defăimătoare la adresa ei.
E corupt.
Doamne! Serios?
A venit să ia interviu Companiei Cheongmyeong.
De ce? Despre ce?
Habar n-am. Nu părea să fi stabilit nici măcar o programare.
Ai vreo idee?
Participă în curând la licitație.
Cel mai probabil, competitorul lor i-a dat un pont.
Cum ar fi?
N-au făcut nimic care să devină…
- Ransomware! - Ransomware!
Numărul apelat…
SEO DAL-MI
M-am interesat. Lumea consideră Compania Cheongmyeong
un posibil câștigător inedit.
S-a aflat deja?
Desigur. Am mai auzit și că vreți să participați
la licitația pentru platforma autonomă a orașului inteligent Seonju.
Așa este.
Numărul apelat…
Numărul…
SCALARE
CREȘTEREA UNEI AFACERI
EPISODUL 16
Ce e asta?
Se poartă ca niște copii.
Ce e asta?
Yong-san vrea să rezolve anagrama, să afle cine e în spatele atacului.
Ce e asta?
De ce?
- Ba ești! - Ba nu!
- Am zis că nu. - Ba ești.
- Băieți, ce e asta? - Ce?
Apollon și Artemis. De unde au apărut cuvintele astea?
Mi-a rămas în minte numele de gazdă al atacului
și am căutat niște anagrame. De ce?
Am văzut recent profilurile lui Shin Hyeon și Shin Jeong în controlul versiunii.
Numele de utilizator al lui Hyeon era Apollon și al lui Jeong era Artemis.
- Ce? - Serios?
Apollon? Artemis?
Sunt gemeni, nu-i așa?
Mi se pare mie, sau pute ceva?
Chiar poate fi o coincidență?
Dacă Shin Hyeon și Shin Jeong au fost
în spatele atacului de tip ransomware…
Dar de ce să atace serverele propriei companii?
Exact. Ce aveau de câștigat?
Tocmai mi-am amintit ceva.
Chiar înainte de atacul cibernetic, i-am văzut pe amândoi
întâlnindu-se cu directorul de la Morning IA.
Atunci, Morning IA i-a convins să-și atace propria companie?
- Are logică? - Vom afla.
Dal-mi, ai raportat atacul?
Firește, imediat. Cel mai probabil, poliția investighează.
Compania intervievată ieri
a avut de-a face cu un atac de tip ransomware
și au plătit peste 200 de milioane de woni.
Serios? Și noi am avut…
Vai, nu! Și voi ați avut parte de așa ceva?
De obicei, nu pierzi decât niște bani.
Dar în cazul vostru, sunt în joc viețile oamenilor.
Aveți dreptate. Dar am reușit să-i dăm de cap în ziua aceea.
Am găsit cheia și am recuperat toate fișierele.
Asta e bine.
Dar dacă reapare o astfel de problemă?
Nu credeți că există astfel de riscuri?
Așa e. De aceea, am ridicat nivelul de securitate cât s-a putut de mult.
Programatorii noștri sunt experți în recunoașterea imaginii și securitate.
Băiatul ăsta poate să rezolve
orice problemă de securitate.
Am înțeles.
Cred că am aflat tot ce îmi trebuie.
Ba nu.
Partea importantă abia acum începe.
Poftim?
Domnișoara Seo e cumva aici?
Da. Dă un interviu.
Trebuie să-i oprim.
- Acel reporter e… - Rău famat, știu.
Îl știu de la Nature Morning.
I se zice „lunetistul start-up-urilor”. A doborât foarte multe.
Și nu-l oprești?
Nu. Se ocupă ei destul de bine.
Se ocupă ei bine?
Partea importantă abia acum începe?
Desigur. Dacă oprim aici interviul,
e destul de limpede cum veți aborda articolul, nu-i așa?
„Compania Cheongmyeong
participă la licitația platformei autonome a orașului inteligent Seonju.
Mașinile autonome care pot fi accesate de hackeri omoară oameni.
Compania Cheongmyeong a fost recent accesată de hackeri.”
Mă înșel?
Vai de mine! Dar e o realitate, nu?
Mai e ceva?
Nu vreți să știți ceva mai important?
- Ceva mai important? - Da.
Cine se află în spatele atacului cibernetic.
Știți cine e făptașul?
Desigur.
Am analizat jurnalul de evenimente și am găsit atacatorul.
VERIFICARE NUME GAZDĂ
Când am realizat o scanare de porturi pe laptopul hackerului,
numele de gazdă s-a potrivit cu numele calculatorului infestat.
Am trimis dovada
polițiștilor care investigau cazul.
Tocmai am fost contactați de poliție, care ne-a spus
- …că suspecții au fost arestați. - Shin Hyeon și Shin Jeong?
- Cine sunt? - Vă rugăm să veniți cu noi.
Shin Hyeon și Shin Jeong.
Erau programatorii noștri.
Dar imediat după atacul de tip ransomware, Morning IA i-a angajat directori tehnici.
În plus, s-au întâlnit cu directorul Won Sang-su chiar înainte de incident.
Am trimis poliției o dovadă care atestă și acest lucru.
Ancheta va scoate la lumină adevăratul vinovat.
Ce va spune articolul dvs. despre asta?
Abia aștept să văd!
Doamne! Se pare că s-a lămurit totul.
Cel mai probabil, editorul nu va publica articolul.
Vinovații au fost prinși,
iar fiul președintelui Morning Group e în spatele atacului.
Nu sunteți interesat?
N-am voie să scriu despre anchete în desfășurare.
Alți reporteri se pare că n-au problema asta.
Atunci, veți publica rezultatele anchetei?
Firește.
Imediat ce se încheie investigația.
- Am plecat. - La revedere!
- Pe curând!
- Să începem ședința! - Bine.
Scrieți acel articol!
Altfel, toată lumea va crede că sunteți implicat.
Ce ușurare!
Ai alergat până aici?
- Poftim? - Ți-a zburat legitimația.
M-am temut că va greși din nou.
E al treilea an al ei.
A avut destule probleme.
Cu asta se descurcă singură.
Ai dreptate.
Desigur.
Se pare că ai sentimente contradictorii.
Serios?
De ce? Sunt doar fericit pentru ea.
Mi s-a luat o povară din cârcă. Acum mă pot relaxa și eu.
Am plecat.
Nu,
chiar pare dezamăgit.
Ce are dl Han?
E bine?
Nu-mi dau seama. Dar cel mai probabil n-are nimic.
- Dong-cheon. - Da?
Astăzi plec puțin mai devreme.
Dacă se întâmplă ceva, sună-mă…
Dacă poți, trimite-mi mesaj!
La revedere!
Nu e prea tânăr pentru menopauză?
- Poftă bună! La revedere! - Mulțumim.
CHEONG-MYEONG CRENVURȘTI ÎN ALUAT
- Trei mii de woni. - Trei mii de woni.
FELICITĂRI PENTRU INAUGURARE
- Bunico, am ajuns! - Și eu.
Cine e? Do-san?
Da, Do-san.
Mă bucur să te văd! A trecut ceva timp.
Auzisem că te-ai întors din SUA.
Ce mult a trecut!
Foarte mult, dnă Choi.
Vi s-a înrăutățit vederea?
Măi, iar te uiți la mine cu milă, nu-i așa?
Nu. Arătați minunat.
- Luați loc! - Bine.
Do-san, mi-ai fost de mare ajutor.
Fără NoonGil, n-aș fi ajuns până aici.
Mi-a salvat viața.
Așa e. NoonGil funcționează atât de bine, încât n-am timp de ars gazul.
Imediat cum ațipesc, îi și spune: „Moțăie.”
Spune tot.
Știu. E incredibil!
Mulțumesc mult că l-ai creat pe NoonGil.
Nu știu cum să te răsplătesc.
Sunt foarte norocoasă.
Meritați mult mai multe.
Bunico, Do-san e prieten cu inginerii care se ocupă de NoonGil.
Dacă ești nemulțumită de aplicație, spune-i lui Do-san!
Dacă-mi spuneți, îi rog să actualizeze aplicația imediat.
Bine.
Voi scrie pe caiet feedbackul, ca data trecută.
Da, vă rog.
Apropo, bunico. Do-san ți-a croșetat o plantă.
- Ce? - A croșetat o plantă? Cum?
M-am inspirat după un cactus.
Și ăsta respectă tema RVA, exact ca burețeii de data trecută.
R vine de la „roșu”,
V vine de la „verde” și A, de la „albastru”.
Iar începe.
- Dacă apăsați aici, vorbește. - Aici?
Da. Apăsați tare!
Te iubesc.
Vă va ține de cald iarna când îl luați în brațe.
Am încercat să-l fac să semene cu Dal-mi.
Chiar seamănă.
Bunico, arată exact ca mine.
Un cactus care seamănă cu Dal-mi.
Acțiunile au scăzut joi, după ce Banca Centrală Europeană a redus
previziunile de creștere economică pentru 2019
și a anunțat o nouă rundă de stimulente care să ajute băncile…
Cine e?
Îngrijorându-i pe…
Vin!
- Doamnă Choi! - Bună!
Cum ați ajuns aici?
M-a adus nora mea.
Am înțeles.
Haideți pe aici!
Aveți grijă!
Dal-mi a zis că e foarte frumos la tine acasă.
Ce păcat!
Ar fi trebuit să vin până să mi se înrăutățească vederea.
Mi-ați adus crenvurști în aluat?
Da.
- Poftim! - Vai de mine!
Mă bucur că ați venit. Chiar am ceva să vă zic.
Serios? Ce anume?
- Ați deschis deja un magazin. - Da.
Dar nu vă deranjează treptele de la casă?
Ce-ar fi să vă mutați într-un apartament? Vi-l cumpăr eu.
Nu te-ai săturat să spui aceeași prostie iar și iar?
Nu aveți nevoie de nimic altceva?
N-am nevoie de nimic.
Dacă te simți atât de prost, fă un bine cuiva mai amărât decât mine.
Dar dvs. vă sunt dator.
Atunci, las-o baltă!
Dacă despre asta vrei să vorbești, eu plec. Mi-a ajuns.
Doamne! Dacă v-a ajuns, lăsați-mă să vă recompensez!
Dacă eram în locul dvs., aș fi rezolvat problema.
Ai fi rezolvat problema?
Băiat Bun, pleci undeva?
Unde să plec?
Ji-pyeong.
Ați zis să nu vă caut
dacă o duc bine.
O duc chiar prea bine perioada asta.
Sunt destul de ocupat.
Vă voi căuta când trec prin…
Să nu faci asta!
Caută-mă și dacă o duci bine!
Vizitează-mă des!
Vino să mă vezi și dacă se întâmplă ceva,
și dacă nu.
De ce, dacă nu se întâmplă nimic?
Tu vino!
Vino și spune-mi tâmpenii.
Eu sunt
aproape surdă și oarbă.
Poți spune și poți face orice în fața mea.
Râzi și plângi cât vrei!
Nu-ți voi cere socoteală.
Așa că vino des la mine.
Nu te obișnui să stai singur!
Să nu…
ajungi un singuratic, ne-am înțeles, Ji-pyeong?
Bine.
Nu-i nimic.
Nu plânge!
Sunt alături de tine.
V-am trimis tuturor prin e-mail o listă cu celelalte companii de mașini autonome.
- Bine. - Bine.
LISTĂ LICITAȚIE ORAȘ INTELIGENT SEONJU
Se pare că e un proiect amplu. Sunt ceva ofertanți.
Nu e vorba doar de asta.
Se pare că participă toate companiile decente de mașini autonome din țară.
Știu.
Cum o să-i învingem?
„Să-i învingem”? Ia stai, dră Seo.
Doar nu sperăm chiar să câștigăm licitația asta, nu?
Nu încercăm doar de dragul experienței?
Firește, de dragul experienței.
Nu ne stresăm. Nu-i mare scofală. Încercăm și noi.
Și dacă ajungem să câștigăm?
Dacă vom câștiga, îți voi da un miliard de woni.
- Sigur? - Vrea să spună că e imposibil.
Dacă vom câștiga, mă voi rade în cap.
Dacă vom câștiga, voi spune cine e iubitul meu.
Ești sigură?
Vreau să spun că e imposibil.
Așa-i?
Totuși, dacă vom câștiga,
- …să te ții de cuvânt. - Firește.
Tu te razi în cap, nu?
Firește. Aș face-o de sute de ori.
Ce? Atunci haideți să facem toți o promisiune.
Dacă vom câștiga, vă cumpăr câte o mașină sport.
Vai, dle Han, ce generos ești!
Dar tu, dle Nam?
Dacă vom câștiga,
o voi cere de soție.
Vrea să spună că e imposibil.
Domnișoară Seo, câți finaliști vor fi?
Păi…
Ei bine…
Cinci.
Cinci? Bun. Haideți să facem ședință!
- Să mergem! - Bine.
HAN JI-PYEONG
Domnule Han, cum te simți azi?
Park Dong-Cheon.
Explică asta!
Stai, cum a ajuns aici? Cine a pus-o?
A venit prin e-mail și mi-a surâs.
Orfanii au probleme financiare când pleacă de la orfelinat,
fiindcă nu sunt nici adolescenți, nici adulți.
Și?
Acest start-up cuplează fiecare orfan cu un sponsor
care-l va ajuta să se pună pe picioare.
Însuși directorul executiv a fost la orfelinat și e foarte dedicat.
E o cauză măreață.
Dar asta e tot. Fac acte de caritate fără să creeze valoare adăugată.
N-avem niciun motiv să cheltuim banii prețioși ai investitorilor, nu?
Știu. Tocmai urma să anulez întâlnirea.
Nu anula! Întâlnește-te cu ei!
Ce?
Serios?
PROIECT KO GIL-DONG
Oameni buni, e trecut de ora 22:00. Nu plecați?
Simularea demo nu vede
semaforul de la intersecția asta. Ce facem?
Trebuie să-l vadă. Orice ar fi.
- Încearcă să cobori limita. - Bine.
Mai rămâneți toți?
Nu merge.
Filmăm un clip nou?
- Așa să facem. - La ora asta?
Poți să pleci. Nu-ți face griji pentru noi.
- Vrei să te razi în cap? - Da, chiar vreau.
Cred că trebuie să ne diferențiem de alți ofertanți
axându-ne și pe monitorizarea șoferului.
Tehnologia noastră de recunoaștere facială poate detecta șoferii adormiți
și încălcarea benzii de sens.
Mâine trimitem propunerea. Revizuiți-o cu atenție!
Recunoașterea mediului rutier nu e specială cu nimic.
Trebuie să fim diferiți ca să ieșim în evidență.
Decizia să vină pe primul loc? Sau pe al doilea?
- Dal-mi. - Da?
Cât de departe crezi că poate merge Tarzan?
Tarzan?
Țelul nostru e nivelul al cincilea.
Dar sunt mai mulți factori care nu depind de noi.
Legea, mediul rutier… Trebuie să avem toată infrastructura pusă la punct.
Nu în sensul ăsta.
De ce? Dacă îți spun obiectivul meu, mi-l realizezi?
Firește.
Vreau ca Tarzan…
Așa cum se întâmplă în filme,
vreau să navigheze singur și chiar să zboare.
Ce?
Glumeam.
Nu așa.
Tatăl meu
a murit în urma unui accident de mașină.
Iar bunica aproape că a orbit de tot.
Sper ca Tarzan să împiedice pierderea de vieți omenești, ca cea a tatălui meu.
Și ca bunica să se poată deplasa fără grijă.
Poți s-o faci?
Da, pot realiza lucrul ăsta în cinci ani și jumătate.
Dacă scalăm și investim în cercetare și dezvoltare,
în decurs de trei ani.
Crezi că vom câștiga licitația?
Firește.
Ai zis că ar trebui să încercăm de dragul experienței.
M-am răzgândit.
Nu doar încercăm. Nu o facem pentru experiență.
Voi reuși.
Dacă promiți și nu te ții de cuvânt, ești un mincinos.
O să reușesc. Cu orice preț.
N-am vrut să vă întrerup.
Am tot făcut zgomot,
dar nu m-ați auzit.
Erați în lumea voastră.
Ce?
Am pierdut în fața ta.
Sunt invidios.
Cum adică?
- Bună dimineața! - Bună dimineața, dle Han!
Bună dimineața!
Domnule Han, a venit dl Hong.
Domnul Hong? Cine e?
Directorul start-up-ului care ajută financiar orfanii.
Îți amintești, nu?
- E în sala de ședințe? - Da.
Bună ziua. Han Ji-pyeong.
Bună ziua, sunt Hong Ji-seok.
Îmi pare bine.
Ia loc, te rog.
E prima dată când mă contactează o companie de investiții.
Nu mă așteptam să vină ziua asta.
Încearcă să te liniștești.
Bine.
Probabil sunteți ocupat. Vă voi spune pe scurt.
Poftiți!
Știți personajul din desene animate
Ko Gil-dong, care i-a acceptat în casa lui pe Dooly, Ddochi și Douner?
Noi găsim oameni buni cum e Ko Gil-dong
și îi repartizăm adolescenților care au ieșit din orfelinat
și au nevoie să se pună pe picioare.
Nu aveți nevoie de nimic altceva?
N-am nevoie de nimic.
Dacă te simți atât de prost, fă un bine cuiva mai amărât decât mine.
Când ieși din orfelinat, nu ești nici copil, nici adult.
Sunt separați de societate printr-un zid înalt.
Soluția noastră îi va ajuta să depășească…
Domnule Han, am citit deja planul de afaceri și m-am documentat.
V-ați gândit care e valoarea companiei dvs.?
Mă tem că încă nu m-am interesat.
Ce să fac?
Câți bani vrei să strângi?
Obiectivul este 100 de milioane de woni.
Compania mea nu cred că va putea investi în compania ta.
Dar 50 de milioane de woni?
Dar aș dori să investesc personal.
SH CAPITAL DE RISC DIRECTOR HAN JI-PYEONG
Personal? De ce?
Îmi place vocea ta.
Vocea mea?
Investesc 100 de milioane și donez 300 de milioane. Nu vreau multe acțiuni.
Vreau să-mi găsești niște copii simpatici care au nevoie de ajutorul meu.
Ce zici?
Îți trimit fișa cu termenii săptămâna viitoare.
Păi…
Mulțumesc foarte mult.
Sunt recunoscător.
Nu. Eu ar trebui să-ți mulțumesc.
Fiți binecuvântat!
Incredibil!
Cum a fost?
În mod clar e genul tău de companie.
Ce înseamnă asta?
Plină de visuri și aspirații, dar fără strategie de dezvoltare.
Are doar o cauză nobilă.
Scuze. Iar ți-am irosit timpul degeaba.
Ai făcut treabă bună.
Poftim?
Ce?
- Ce-ai zis? - Nimic.
Ba da. Am auzit. Ai zis că am făcut treabă bună.
- Ba nu. - Ba da.
Ai zis că am făcut treabă bună.
- Ba nu. - A mai auzit cineva?
A zis că am făcut treabă bună, nu?
Ai auzit… Adică, așa ai zis, nu?
- Pleacă de aici! - Bine.
Da!
Am făcut treabă bună?
Ați auzit?
Înapoi la treabă!
Sper că n-am uitat nimic.
Am aici propunerea…
Cardul de memorie e aici…
Care era termenul limită? Ora 15:00?
Da. Mai avem două ore.
Suficient.
Crezi că se înscrie și Morning IA?
Nu știu. Angajații de bază sunt anchetați de poliție.
Probabil că nu.
- Cred că ai dreptate. - Da.
Se înscriu și ei la licitație.
Da.
Ce e cu privirile alea?
Sunteți anchetați de către poliție.
Și totuși vă înscrieți la licitație?
Ancheta aia?
Probabil că vom plăti o mică amendă.
A fost doar tentativă.
Exact.
Ce legătură are cu asta?
Se pare că nu are.
Orice neica nimeni poate înainta o propunere.
Orice neica nimeni?
Vorbești serios?
Să mergem!
Nu le permite să te supere. Nu merită.
Te-ai schimbat.
- Ce vrei să spui? - Mai știi ce ai zis prima dată
despre tipii ăia?
Nu mai știu exact.
Sunt gemeni.
Sunt programatori IA de primă clasă.
- De primă clasă? - Sunt la nivel global din facultate.
Au fost la MIT.
- Am zis eu asta? - Da.
M-am schimbat.
Domnișoara Seo a înaintat propunerea fără probleme?
Da. A zis că era foarte multă lume.
Dar cui îi pasă? O facem doar pentru experiență.
Ai dreptate. E imposibil să câștigăm.
Vin oameni noi?
Așa se pare. Ai scris și tu un bilețel?
Da.
Unde era?
Uite-l!
VREAU SĂ CUNOSC UN TIP MAI BUN DECÂT MINE
Țintești sus.
- Țintesc sus? - În mod cert.
Ce tip din lumea asta e mai bun decât tine?
Ai dreptate.
Am devenit mai competentă căutându-l.
N-am găsit pe nimeni în lumea juridică
sau în cea a designului.
Speram să găsesc pe cineva aici,
dar m-am încurcat cu escrocul și iată-mă.
Am înțeles.
- Cred că a ajuns sora mea. - Sora ta?
Vrei să vii? Să iei prânzul cu noi.
Nu. Nu e nevoie. Eu mănânc aici. Distracție plăcută!
Bine.
Acum știu de ce nu mă prezintă ca iubitul ei.
Și mie mi-ar fi rușine.
Aici erai.
Ea este sora mea.
Bună!
Sunt colegul drei Jung.
Lucrăm împreună. Sunt Lee Chul-san.
Am înțeles. Îmi pare bine.
El e iubitul meu.
Sa-ha vorbește mereu despre tine.
Te-am recunoscut imediat.
Mulțumesc. Adică…
Doamne! Ce onoare!
Serios?
Când anunță?
La ora 14:00. Mai sunt două minute.
Nu mai apăsa tasta funcțională!
Dacă trecem de proba asta, ajungem în finală, nu?
- Vom fi cinci, nu? - Da.
Nu se va întâmpla.
Exact. Până la urmă, am făcut-o pentru experiență.
Nu vă faceți speranțe!
Eu nu țin să câștigăm licitația. Vreau doar să ajungem în finală.
Ce?
- Ce? - Ce?
- Am trecut? - Am trecut?
- N-are cum. - Am trecut?
AȚI TRECUT A DOUA PROBĂ
Acesta,
acesta și acesta, vă rog.
- Cel cu fructe de pădure… - Așa.
E cel mai bun. Să iei din ăsta prima dată.
- Ai înțeles? - Am înțeles.
Mâncați! Fac eu cinste.
Mulțumesc.
Arată fenomenal.
Gustă-l pe acesta! E foarte bun.
Haideți să sărbătorim!
Do-san, ești bine?
Să te ajut cu asta.
Dacă se întâmplă o nebunie?
Nu are cum.
Să fim recunoscători că suntem printre cei cinci finaliști.
Nu. Eu vreau să se întâmple o nebunie.
Ai zis că-mi dai un miliard de woni dacă vom câștiga.
O să fac eu cumva să câștigăm.
Bun. Atunci, pregătește mașinile sport.
Domnule Kim, tu pregătește deja un miliard de woni.
Domnule Lee, va trebui să te razi în cap.
Știu. Mi-am pregătit aparatul de tuns.
Pune-ți asta!
Domnișoară Jung, să te ții de cuvânt!
Stai liniștit! Nu-mi retrag niciodată spusele.
Do-san, și tu.
Stai liniștit! O voi face.
Da, pot realiza lucrul ăsta în cinci ani și jumătate.
Dacă scalăm și investim în cercetare și dezvoltare, în decurs de trei ani.
Dacă tot suntem aici, aș vrea să vă cer părerea
cu privire la ceva.
Aproape toate companiile de mașini autonome din țară s-au înscris,
iar noi am ajuns în finală.
Cred că e dovada că tehnologia noastră are un avantaj competitiv.
Așa e.
Mă întreb dacă e timpul pentru o scalare.
„Scalare”? Vrei să extinzi afacerea?
Da. Vreau să grăbesc lucrurile.
Vreau să fac recrutări și să investesc în cercetare și dezvoltare.
Voi ce ziceți?
Să începi o rundă de finanțare?
Da, am ajuns finaliști la licitație.
E o dovadă că sistemul nostru autonom are un avantaj competitiv.
Și crezi că e timpul să găsești investitori și să scalezi.
- Exact. - Mă opun.
O companie care primește investiții fără un venit nu e apreciată.
- Vei pierde controlul. - O fac pentru a crește venitul.
- Așteaptă să mai crească cifrele. - Nu, va fi prea târziu.
Acum, viteza e mai importantă decât controlul.
Încă n-am avut investitori externi.
Nu. Ca să nu pierdem controlul într-o astfel de situație.
- In-jae. - Am încheiat subiectul.
Ai făcut treabă bună. Câștigă licitația, orice ar fi.
Așteptați, vă rog!
Intri?
Nu mă mai eviți?
Se pare că îmi revin mai repede decât m-am gândit.
Ai ceva să-mi spui?
- Da. - Spune! Te ascult.
Dar să nu zici „mulțumesc” sau „îmi pare rău”.
Asta știu deja.
Dar trebuie.
Mi-ai mulțumit deja de prea multe ori până acum.
Nu-mi datorezi nimic.
În plus, pe atunci, nu aveam prieteni.
Scrisorile tale îmi erau singura alinare.
Să zicem că suntem chit.
Bine?
Bine.
Chiar și după ce am citit scrisorile,
nu te-am căutat timp de 15 ani.
Domnul Nam, însă,
a venit la tine în ziua când le-a citit.
Așa că nu sunt eu Nam Do-san
cel din scrisori.
N-ai niciun motiv să te învinuiești sau să-ți pară rău.
Chiar vrei să ne despărțim civilizat, nu?
Suntem bine?
Da.
Tu ai auzit?
Fiul lui Won Du-jeong a pus programatorii de la Compania Cheongmyeong s-o atace.
Da, am auzit.
De ce ar face o companie atât de mare așa ceva?
Sunt hotărâți să calce în picioare toți posibilii competitori.
Fiul lui e anchetat de poliție.
Doamne, serios?
Mă îndoiesc că are rost să ascultăm cursul ăsta.
- Doamne! - Doamne!
- Ce răutate! - Știu.
- Incredibil! - Se mai ține cursul?
- Așa cred. - E ridicol.
- Nerușinat. - De ce mai ține cursuri?
- Cine ar fi zis? - Să mergem!
Acest curs trebuia să fie o sesiune de întrebări,
dar nu s-au prezentat prea mulți.
Toți suntem ocupați. Haideți să nu ne irosim timpul unii altora
și să încheiem aici.
Am eu o întrebare.
Da, te rog.
Spui că Resursele Umane sunt esențiale.
Tot de Resurse Umane a ținut și ce mi-ai făcut tu mie.
De ce m-ai dat atunci afară?
Nu știam că sunt permise întrebările personale.
Nu suntem prea mulți pe aici. Răspundeți la întrebare!
E toată lumea de acord?
Da, spuneți!
Credeam că dacă te dau afară, vei fi mai docilă și te vei întoarce.
Cred că n-am fost niciodată prea docilă.
Se pare că fiul tău docil e cam ocupat în perioada asta.
E sub anchetă și pierde licitația…
- In-jae, tu… - Apropo,
nu mă mai cheamă Won. Ci Seo In-jae.
Am primit astăzi decizia.
Mulțumesc pentru lecțiile de neprețuit pe care mi le-ai dat până acum.
Stai, dră Seo!
Da? Ce este?
Păi…
Vreau să-mi cer scuze pentru ceva.
- Mie? - Da.
Acum trei ani, la conferință,
ți-am pus o întrebare.
Mulți spun că succesul vi se datorează doar banilor tatălui dvs.
și că nu se pune, pentru că nu ați pus bazele la Sand Box.
Aveți ceva de zis?
Mai ții minte?
Da.
Tu ai fost?
Da.
Ce? În tot timpul ăsta am lucrat cu cineva care m-a jignit?
Ce inimă mare am!
Nici nu te știam atunci. Am fost deplasat.
Îmi pare rău.
Dar, dacă mă gândesc mai bine, fără jignirea ta, nu eram aici.
Cum adică?
M-a înfuriat, dar m-a și motivat.
Nu-ți pot mulțumi, dar măcar îți accept scuzele. Bine?
Bine.
DO-SAN
Do-san, ce e?
Serios?
Puteam să jur că am împachetat-o.
Unde e?
Doamne, nu mă pot obișnui cu scările?
Cine sunteți?
Noi aici lucram.
Suntem fondatorii companiei Samsan Tech. Acum lucrăm la Compania Cheongmyeong.
Samsan Tech?
Aici v-ați lansat afacerea, nu?
- Exact. Îmi pare bine. - Încântat.
Îmi pare bine, băieți.
Vă mutați aici?
Da, am pus bazele unei afaceri de curând.
Pot să vă întreb cum e aici?
E drăguț. Chiria e ieftină și…
priveliștea e fantastică.
Când vă e foame, deschideți fereastra.
O să miroasă a antricot la grătar.
Dar vara e cald de mori.
Luați-vă aer condiționat!
Până la vară, găsim investitori.
- În mod cert! - Găsim.
- Hai că putem! - Da, putem!
Vă deranjează dacă mai aruncăm o privire?
Deloc. Nu vă grăbiți!
- Mulțumim. - Mulțumim.
Sunați când aveți nevoie de ajutor.
- Mulțumesc. - Și eu.
Super!
- Ce elegant arată! - Nu-mi vine să cred!
Deci se mută alți oameni aici.
Nu mai putem veni.
Doamne!
Plângi?
Nu plâng.
- Ba da. - Îmi pare rău pentru băieții ăia.
Când te gândești cât vor trudi în biroul ăsta mucegăit de pe acoperiș…
Îmi pare rău pentru ei.
Ai dreptate. Chiar nu-i invidiez.
Doamne!
Ce-ai făcut în tot timpul ăsta?
Dacă eram Yong-san sau Chul-san,
îți ceream să mă despăgubești pentru ultimii doi ani din viață.
Îmi pare rău, băieți.
Pentru tot.
- Ce? - La ce te referi?
Doar că…
Dacă aș fi fost un director mai bun,
ați fi scăpat din locul ăsta mai devreme.
Am fost pierdut ani de zile.
Ați stat cu griji…
și v-am făcut să treceți prin multe.
Îmi este foarte rușine.
Asta e o prostie.
Dacă banii mă interesau, ți-aș fi tăiat macaroana.
Noi nu
am plecat de la slujbele noastre bine plătite ca să ajungem bogați.
Atunci, de ce?
De ce crezi că plângeam mai devreme?
- Ți-a fost milă de băieți. - Doamne, ce greu te prinzi!
Mi-e dor de vremurile alea.
Verile toride petrecute împreună aici…
Le adoram.
Îmi lipsesc.
Altfel,
de ce-am mai fi venit în fiecare dimineață în locul ăsta oribil?
Chiar trebuie să zicem chestiile astea siropoase?
De unde să știu, dacă nu-mi ziceți?
Veniți aici!
Ne-am simțit minunat.
- Mulțumesc. - Atunci, fii bun cu noi!
- O să fiu bun cu voi. - Și eu.
Voi fi mai bun.
De ce a trebuit să începi să plângi?
Ați fost grozavi.
Nu plângeți!
Opriți-vă!
Tu ai plâns primul.
- Vă iubesc! - Fir-ar!
Plecați?
Succes…
cu afacerea!
- Hai că se poate! - Vă ținem pumnii.
- Mulțumim! - Mulțumim!
Stați, unde a dispărut panoul cu Samsan Tech?
A venit un bărbat și l-a luat mai devreme.
L-a luat cineva.
Cine?
SAMSAN TECH
De ce ai pus ăla acolo?
Dă-l jos!
Nu e frumos și luminos?
Ai fost rău cu Do-san când se ocupa de Samsan Tech.
De aceea l-am pus aici.
Dacă Do-san mai face ceva absurd,
mă uit de trei ori la el
și plec la plimbare.
Dacă asta ai de gând…
sunt de partea ta.
SAMSAN TECH
E un card de credit. Trebuie să-l primească personal.
E acasă dra Seo Dal-mi?
Nu este.
Puteți semna în locul ei.
Dar eu nu văd bine.
- Am înțeles. - Unde semnez?
Să vedem. Aici.
Semnez eu.
- Cine sunteți? - Sora lui Seo Dal-mi.
Bine. O clipă, vă rog.
Poftiți!
SEO IN-JAE
Bun. Uitați.
Gata. La revedere!
Chiar…
Chiar tu ești, In-jae?
Da. Eu sunt, bunico.
Îmi pare rău că mi-a luat așa mult.
In-jae.
Ai plâns?
Nu.
Arăți ca un urs panda.
Ți s-a întins rimelul pe toată fața.
Se întinde ușor. Nu e rezistent la transfer.
Ce scuză jalnică!
Terminați!
Nu ne-am mai văzut de când lumea. Nu vă certați!
Ți-am tot zis să vii, dar ai refuzat de fiecare dată.
Ce te-a apucat?
Am venit să vă arăt asta.
Ce e?
Tu…
Ce s-a întâmplat?
Yeong-sil, deschide NoonGil!
Da, imediat.
Yeong-sil, citește aici!
„Solicitanta are autorizația să-și schimbe numele de familie în Seo
și să redevină membră a clanului Dalseong Seo.”
Nu mă mai cheamă Won In-jae, ci Seo In-jae, bunico.
In-jae.
Am vrut să vin mai devreme.
Dar îmi era rușine că numele meu de familie era Won.
Ai fi putut să vii. Cui îi pasă de asta?
Ar fi trebuit să vii când bunica încă te mai putea vedea.
Te văd.
Vă văd pe toate
foarte clar.
Mamă, am ajuns acasă!
Copii, v-am luat pui prăjit!
- Bună, tată! - Da! Pui prăjit!
- Arată grozav. - Ai luat și suc?
- Da. - Și pipote?
Of, am uitat.
- Dar mamei îi plac pipotele. - Am greșit.
Mâncați!
- Mulțumim! - Haideți să mâncăm!
Mulțumim!
Mamă!
Hai să mănânci niște pui!
- Bunico, repede! - Vino, mamă!
Bunico, hai să mănânci cu noi!
- Ciocănelele sunt ale mele. - Ia-le!
SEO IN-JAE
Asta e…
Cine a zis că poți să-mi umbli în lucruri?
Ai reparat-o tu?
Nu, s-a reparat singură.
E a mea. O iau.
Cum vrei.
Am să-ți dau ceva.
Mai știi pariul nostru?
Sincer,
în acest moment, nu am la fel de mult succes ca In-jae.
Recunosc. Dar ea e cu trei ani mai mare decât mine.
Acordă-mi trei ani.
O depășesc până atunci. Pariu pe 10.000 de woni.
- Ce zici? - Bine. Pe 10.000 de woni.
Îmi amintesc.
Dar ce înseamnă asta?
Crezi că te-am depășit?
Încă nu.
Dar după scalare, da.
Ce? Dar ai zis că nu.
Fă-o!
Cum de te-ai răzgândit dintr-odată?
Nu vreau să devii docilă.
Cum adică?
Vrei să zici că mă placi când sunt iute la mânie și rebelă?
Cam așa ceva.
Compania Cheongmyeong caută
investitori?
Da. Dra Seo vrea să extindă compania.
Cred că a tras niște concluzii în urma licitației.
Și eu cred că a venit momentul.
Vă rog să-mi recomandați investitori interesați de sisteme autonome.
Nu pot face asta.
De ce? Credeți că este prea devreme?
Nu.
N-aș rata o astfel de ocazie în fața altor investitori.
Sunt interesată de ei încă de când erau Samsan Tech.
Cred că au crescut destul,
cât să luăm în calcul să investim în ei.
În plus…
voi două stați la baza acestui loc.
Mi-aș dori să vă susțin.
Mulțumesc foarte mult.
- Să începem chiar acum! - Bine.
Cui trimit informațiile?
Nu fac asta.
De ce? Cine de aici cunoaște Compania Cheongmyeong mai bine decât tine?
Dong-cheon. Și dl Park îi cunoaște bine.
Domnule Park!
Park Dong-cheon!
- Dong-cheon! - Da, dle Han.
- Ce s-a întâmplat? - Știu că m-ai auzit.
Ba nu. Eram concentrat la ce citeam.
Ce ziceți? Domnul Park e interesat de ei
- …încă de când erau Samsan Tech… - Nu chiar.
N-am fost chiar așa interesat de ei cum ai fost tu.
Nu mă compar.
Ei bine…
sunt de acord cu el.
După părerea mea, Compania Cheongmyeong
are un potențial și mai mare decât cred ei.
Sigur vor crește vertiginos în curând.
Dacă vedem noi asta, o vor vedea și alți investitori.
Știi că n-avem cum să pierdem afacerea asta.
Rezolvă!
Doamnă Yoon. Stați! Doamnă Yoon!
Hai că poți!
Ce e atât de amuzant?
Să-l implor să-mi accepte investiția? Mă scoate din sărite treaba asta.
De ce eu?
De ce ai vrut să mă vezi între patru ochi?
Vreau să te rog să-mi faci o favoare.
O favoare?
Îmi ceri mie o favoare?
- Doamna Yoon vrea să… - Ce?
Doamna Yoon vrea să investească în Compania Cheongmyeong.
Accepți?
De ce îmi spui mie asta în privat?
- Vino la birou și… - M-a pus să fac asta,
dar nu vreau să am de-a face cu tine. De aceea.
Știu că n-ai vrut sub nicio formă investiția mea.
Ai dreptate.
Am detestat ideea.
Bine. Tocmai ți-am făcut o ofertă,
dar tu ai respins-o ferm încă o dată.
Bine?
Domnule Han.
Ce crezi tu sincer despre investiția asta?
Lasă sentimentele deoparte.
Vreau părerea ta sinceră.
Mai știi care era al doilea record al meu?
Da.
Dintre companiile
în care ai decis să nu investești, niciuna n-a avut succes.
Nu-i așa?
Dacă ratez Compania Cheongmyeong, pierd al doilea record.
Sincer, ca investitor,
este o ocazie pe care chiar n-aș vrea s-o ratez.
Vino cu mine!
Hai să vorbim pe îndelete despre investiție cu dra Seo!
Domnule Nam, îmi accepți investiția?
Dacă accepți, o să mă tot amestec în afacerea ta
ca director extern.
Nu te-ai săturat de cicăleala mea?
- Ba da. - Atunci, de ce?
De ce îmi accepți investiția acum?
Pentru că de data asta, nu sună ca un act de caritate,
ci ca o investiție reală.
Mulțumesc.
Eu îți mulțumesc.
Ce ciudat e!
Să mergem!
Dal-mi, eu sunt ateu.
Nici eu nu-s foarte credincioasă.
Atunci, de ce?
Pentru că mâine e prezentarea finală pentru licitație.
Mă rog să câștigăm.
Îți zic din experiență. Chiar funcționează.
Te-ai rugat?
Păi, da.
Nu-mi găsesc liniștea nici după ce m-am rugat.
Am emoții mari.
Uite, un curcubeu!
Hai să ne rugăm!
- Iar? - Biserica asta e chiar are efect,
dar acum e și un curcubeu. Doamne, chiar o să meargă!
Haide, roagă-te!
Un curcubeu nu-ți îndeplinește dorința.
E doar reflexia și refracția luminii.
Nu crezi? Atunci, n-o să te rogi?
Nu există dovezi concludente care atestă că un curcubeu îndeplinește dorințe.
Dovezi?
Bine, uite dovada! Bun. Îți arăt eu.
Vezi? M-am rugat la curcubeu să te sărut.
Și a funcționat.
E cu totul altceva.
Tu ești cea care m-a sărutat. Curcubeul n-a avut nicio treabă.
E același lucru.
Mai întâi, roagă-te!
Și apoi, fă să se îndeplinească!
Am înțeles.
Ce te rogi? Să câștigăm licitația?
Nu.
Mă rog pentru ceva mai fezabil.
Mai fezabil? Cum ar fi?
Compania noastră să devină unicorn.
START-UP DE PESTE UN MILIARD DE DOLARI
Asta e și mai greu.
Ar dura mult să se realizeze.
N-ai zis că e imposibil.
Nimic nu e imposibil. Putem face orice.
Bună ziua tuturor.
Seo Dal-mi, director executiv la Compania Cheongmyeong.
VREAU SĂ IAU LIFTUL SPRE ETAJELE SUPERIOARE
Nu pot pierde în fața ei!
Ar părea că am pierdut
pentru că l-am ales pe tata.
Vreau să mă prefac că am succes
și că nu o invidiez. O singură zi.
Sper ca Tarzan să împiedice pierderea de vieți omenești, ca cea a tatălui meu.
Și ca bunica să se poată deplasa fără grijă.
VREAU SĂ SCHIMB LUMEA
Așa că voi călca pe urmele tale.
- Pe urmele mele? - Voi pune bazele unei companii,
cum ai făcut și tu.
Să mergem!
VREAU UN VIITOR MAI BUN
VREAU SĂ MERG PE DRUMUL MEU
VREAU SĂ-I AJUT PE ALȚII
VREAU SĂ-I FAC MÂNDRI PE PĂRINȚII MEI
VREAU SĂ SCHIMB LUMEA URMEAZĂ-ȚI VISUL
MULȚUMIRI SPECIALE LUI YEO JIN-GOO
2020, PREZENT
COMPANIA CHEONGMYEONG DIRECTOR TEHNIC NAM DO-SAN
COMPANIA CHEONGMYEONG DIRECTOR EXECUTIV SEO DAL-MI
CHEONGMYEONG CRENVURȘTI ÎN ALUAT
URMEAZĂ-ȚI VISUL!
DIRECTOR TEHNIC NAM DO-SAN DIRECTOR EXECUTIV SEO DAL-MI
- Domnule Lee. - Da?
Unde e Dal-mi…
Adică, unde sunt dra Seo și dl Nam?
Azi e întâlnirea anuală a acționarilor.
MULȚUMIM CĂ AȚI URMĂRIT START-UP
Subtitrarea: Clarisa Ivanov